cyanic-selkie/wikianc huggingface dataset:
ইসরায়েলের স্বাধীনতার ঘোষণাপত্র
১৯০৫ থেকে ১৯১৪ সাল পর্যন্ত ফিলিস্তিনে ইহুদিদের সংখ্যা ছিল মাত্র কয়েক হাজার। কিন্তু ১৯১৪ সাল থেকে প্রথম বিশ্বযুদ্ধ শুরু হওয়ার পর থেকে ১৯১৮ সাল পর্যন্ত ব্রিটিশদের সহযোগিতায় ফিলিস্তিনে ইহুদিদের সংখ্যা ২০ হাজারে উন্নীত হয়। এরপর প্রকাশ্যে ফিলিস্তিনে ইহুদি অভিবাসীদের ধরে এনে জড়ো করা শুরু হলে ১৯১৯ থেকে ১৯২৩ সাল নাগাদ ফিলিস্তিনে ইহুদিদের সংখ্যা ৩৫ হাজারে পৌঁছে যায়। ১৯৩১ সালে ইহুদিদের এই সংখ্যা প্রায় ৫ গুণ বৃদ্ধি পেয়ে ১ লাখ ৮০ হাজারে পৌঁছায়। এভাবে ফিলিস্তিনে ইহুদী অভিবাসীর সংখ্যা উল্লেখযোগ্য হারে বাড়তে থাকে এবং ১৯৪৮ সালে সেখানে ইহুদিদের সংখ্যা ৬ লাখে উন্নীত হয়।
১৯১৮ সালে বৃটেনের সহযোগিতায় গুপ্ত ইহুদি বাহিনী "হাগানাহ" গঠিত হয়। এ বাহিনী ইহুদিবাদীদের রাষ্ট্র তৈরির কাজে গুরুত্বপূর্ণ ভূমিকা পালন করে। প্রথমে ফিলিস্তিনী জনগণের বিরুদ্ধে ইহুদিবাদীদের সহায়তা করা হাগানাহ বাহিনীর দায়িত্ব হলেও পরবর্তীকালে তারা সংঘবদ্ধ সন্ত্রাসী বাহিনীতে পরিণত হয়। ফিলিস্তিনী জনগণের বাড়িঘর ও ক্ষেতখামার দখল করে তাদেরকে ফিলিস্তিন থেকে বিতাড়িত করা এবং বাজার ও রাস্তাঘাটসহ জনসমাবেশ স্থলে বোমা বিস্ফোরণ ঘটিয়ে ফিলিস্তিনীদের মধ্যে আতঙ্ক সৃষ্টি করে তাদের বিতাড়নের কাজ ত্বরান্বিত করা ছিল হাগানাহ বাহিনীর কাজ।.
দ্বিতীয় বিশ্বযুদ্ধের পর ১৯৪৭ সালে জাতিসংঘ এর সাধারণ পরিষদে ফিলিস্তিনী ভূখন্ডকে দ্বিখন্ডিত করা সংক্রান্ত ১৮১ নম্বর প্রস্তাব গৃহীত হয়। জাতিসংঘ ফিলিস্তিনকে দ্বিখন্ডিত করার প্রস্তাব পাশ করে নিজেদের মাতৃভূমির মাত্র ৪৫ শতাংশ ফিলিস্তিনীদের এবং বাকি ৫৫ শতাংশ ভূমি ইহুদিবাদীদের হাতে ছেড়ে দেয়ার সিদ্ধান্ত নেয়। এভাবে ১৯৪৮ সালের ১৪ মে ইসরায়েলের স্বাধীনতা ঘোষণা করা হয়। দাভিদ বেন গুরিয়ন ইসরায়েলের প্রথম প্রধানমন্ত্রী হিসেবে দায়িত্বভার গ্রহণ করেন।
এমেরসন পালমিয়েরি
এমেরসন পালমিয়েরি দোস সান্তোস (Emerson Palmieri; জন্ম: ৩ আগস্ট ১৯৯৪; এমেরসন পালমিয়েরি এবং শুধুমাত্র এমেরসন নামে সুপরিচিত) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১১ সালে, এমেরসন ব্রাজিল অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। মাত্র ১ বছর যাবত ইতালির বয়সভিত্তিক দলের হয়ে খেলার পর, তিনি ২০১৮ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, এমেরসন এপর্যন্ত ৫টি শিরোপা জয়লাভ করেছেন, যার মধ্যে ২টি সান্তোসের হয়ে, ২টি চেলসির হয়ে এবং ১টি ব্রাজিলের বয়সভিত্তিক দলের হয়ে জয়লাভ করেছেন।
প্রারম্ভিক জীবন
এমেরসন পালমিয়েরি দোস সান্তোস ১৯৯৪ সালের ৩রা আগস্ট তারিখে ব্রাজিলের সান্তোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
রয়াল (প্রজাপতি)
রয়াল (বৈজ্ঞানিক নাম: Junonia hierta (Fabricius)) এক প্রজাতির হলুদ-কালো প্রজাপতি। এরা ‘নিমফ্যালিডি’ গোত্রের অন্তর্ভুক্ত এবং সমগ্র এশিয়া মহাদেশ জুড়েই এর বিস্তার। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়। এদের ওড়ার ছন্দ চঞ্চল এবং এদের সাধারণত মাটির কাছাকাছি উড়তে দেখা যায়। গ্রামাঞ্চলে বিশেষভাবে এদের দেখা পাওয়া যায়। এই হলুদ-কালো রঙের প্রজাপতিদের ডানার বাইরের দিকের অংশ চওড়া নীল এবং প্রায় গোলাকার হয়। নিচের হলুদ অংশে দুটি কালো ফুটকি থাকে। উপরের ডানার প্রান্তভাগ কালো ও হলুদের মাঝেও প্রান্ত থেকে কালো কিছুটা অংশ ঢুকে এসেছে। নিচের দিকের কালো অংশের গা ঘেঁষে কালো বলয় দেখা যায় এবং এখানে মাঝখানে নীল ফুটকি থাকে। চোখের রঙ এবং অ্যান্টেনা কালচে বর্নের।
আকার
রয়াল প্রজাপতিদের প্রসারিত অবস্থায় ডানার আকার ৪৫-৫৫ মিলিমিটার হয় ।
উপপ্রজাতি
রয়াল এর প্রজাতিগুলো হলো:
ভারতে প্রাপ্ত রয়াল এর উপপ্রজাতি
ভারতে সাধারণত রয়াল এর যে উপপ্রজাতি দেখা যায় তা হল:-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
ডানার উপরিতল উজ্জ্বল হলুদ বর্নের। সামনের ডানার অ্যাপেক্স অথবা শীর্ষভাগ কালো এবং হলুদ ছোপযুক্ত। কোস্টা এবং টার্মেন সরুভাবে কালো এবং ডরসাম চওড়া কালো ও টর্নাস অংশে পৌঁছে কালো অংশ অধিকতর চওড়া। ডিসকাল অংশে ২ ও ৫ নং শিরামধ্যে অবস্থিত চক্ষুবিন্দুগুলি প্রায়শই খুব অস্পষ্ট অথবা অনুপস্থিত। পিছনের ডানায় বেসাল অংশ (গোড়ার অংশ), কোস্টাল অংশ ও টার্মিনাল অংশ মধ্যভাগ পর্যন্ত চওড়া কালো। টার্মেনের নিম্নভাগ টর্নাস অবধি সরুভাবে কালো বর্নের। কোস্টার খানিক নীচে একটি বড় ও সুস্পষ্ট ডিম্বাকৃতি চকচকে নীল পটি দৃশ্যমান। ডিসকাল অংশ ও ডরসাম হলুদ বর্নের হয়।
ডানার নিম্নতল উপরিতলের উজ্জ্বল হলুদের পরিবর্তে ফ্যাকাশে হলুদ এবং কালোর পরিবর্তে ধূসর ও ইষদ বাদামী বন্ধনী ও দাগ দ্বারা চিত্রিত।
স্ত্রী
ডানার উপরিতল পুরুষেরই প্রায় অনুরূপ, তবে অনুজ্জ্বল হলুদ ও অ্যাপেক্স এর ছোপগুলি ফ্যাকাশে হলুদ অথবা সাদাটে বর্নের হয়। উভয় ডানায় ডিসকাল অংশের বাইরের দিকে ২ ও ৫ নং শিরামধ্যস্থ চক্ষুবিন্দু দুটি সুস্পষ্ট ভাবে প্রতীয়মান ও চক্ষুবিন্দুগুলির কেন্দ্রভাগে চক্ষুতারা নীল। পিছনের ডানায় চক্ষুবিন্দুগুলি ক্ষুদ্রতর। সাবটার্মিনাল ও টার্মিনাল সরু কালো রেখা বিদ্যমান।
ডানার নিম্নতল পুরুষ নমুনার অনুরূপ। পুরুষ অপেক্ষা স্ত্রী প্রজাতি আকারে বড় হয়।
বিস্তার
এই প্রজাতি ভারত, পাকিস্তান, নেপাল, ভূটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।
আচরণ
এদের ওড়ার ছন্দ বেশ চঞ্চল এবং এরা মাটির কাছাকাছি উড়তে পছন্দ করে। পুরুষ রয়াল প্রজাপতিদের ভিজে মাটিতে জলপান করতে এবং ফুলের মধু খেতে সাধারণত দেখা যায়। এরা অতিমাত্রায় সক্রিয় এবং একটি বিশেষ বিচরন ক্ষেত্রের মধ্যে সীমাবব্ধ থাকতে ভালোবাসে।
মাসিক মোহাম্মদী
মাসিক মোহাম্মদী ব্রিটিশ ভারতে মাওলানা মোহাম্মদ আকরম খাঁ কর্তৃক প্রতিষ্ঠিত মাসিক পত্রিকা। বাংলার মুসলিমদের মধ্যে স্বতন্ত্র সাহিত্য-সংস্কৃতির ধারা তৈরী, দ্বিজাতিতত্ত্বভিত্তিক মুসলিম জাতীয়তাবাদের বিকাশ, পাকিস্তানি ভাবধারার প্রসার বৃদ্ধি মোহাম্মদী পত্রিকার উদ্দেশ্য ছিল।
প্রতিষ্ঠা
১৯০৩ সালে মাওলানা মোহাম্মদ আকরম খাঁ কলকাতা থেকে মোহাম্মদী প্রকাশ করেন। স্বল্পকালীন বিরতির পর ১৯২৭ সালে পুনরায় পত্রিকা প্রকাশ শুরু হয়। ১৯৪৭ সাল পর্যন্ত চলার পর দুই বছর প্রকাশনা বন্ধ ছিল। এরপর ১৯৪৯ সালের ডিসেম্বর থেকে ঢাকা থেকে পত্রিকা প্রকাশ হতে থাকে। ১৯৭০ সাল পর্যন্ত মোহাম্মদী প্রকাশিত হয়েছে।
১৯০৩ খ্রিষ্টাব্দের ১৮ আগস্ট মাসিক মোহাম্মদী পত্রিকার প্রথম সংখ্যা প্রেস থেকে মুদ্রিত হয়ে প্রকাশিত হয়। কিন্তু এই সংখ্যার পর ছাপাখানার মালিক দ্বিতীয় সংখ্যা মুদ্রণে অসম্মত হন। শেষ পর্যন্ত তখনকার ধনাঢ্য তেল ব্যবসায়ী এবং মাওলানা আকরম খাঁর পিতৃবন্ধু মাওলানা আবদুল্লাহ তার “আলতাফী প্রেসে” মাসিক মোহাম্মদী  মুদ্রণের সুযোগ করে দেন।
সম্পাদনা
মোহাম্মদ আকরম খাঁ ছিলেন পত্রিকার প্রতিষ্ঠাতা সম্পাদক। এরপর মুজিবুর রহমান খাঁ ও বদরুল আনাম খাঁ সম্পাদকের দায়িত্ব পালন করেছেন। এছাড়াও আবদুল গাফফার চৌধুরী, আখতারুল আলম, আ.ন.ম গোলাম মোস্তফা, মোহাম্মদ মাহফুজউল্লাহ প্রমুখ সম্পাদনা-সহযোগী হিসেবে দায়িত্ব পালন করেছেন।
প্রভাব
বাংলা, আসাম ও বার্মার মুসলমানদের কাছে এ পত্রিকাটি বিশেষ জনপ্রিয়তা অর্জন করে। পরবর্তী কালে দৈনিক মোহাম্মদী ও সাপ্তাহিক মোহাম্মদী পত্রিকাদ্বয় প্রকাশিত হয়। বিংশ শতাব্দীর প্রথম ভাগে ব্রিটিশ খেদাও আন্দোলনে এবং, বিশেষ করে হিন্দু আধিপত্যবাদী আচরণের মুখে, মুসলমানদের গোষ্ঠীগত স্বার্থ রক্ষায় এই পত্রিকাটি দুদর্মনীয় ভূমিকা পালন করেছিল। গ্রাম-গঞ্জের সাধারণ বঞ্চিত ও শোষিত মানুষ, বিশেষ করে পশ্চাৎপদ মুসলিম সমাজের উন্নয়নে এবং মুসলিম সাহিত্য-সংস্কৃতির বিকাশে মাসিক মোহাম্মদীর ভূমিকা ছিল সুদূরপ্রসারী।
সাপ্তাহিক ও মাসিক মোহাম্মদী মুসলমান শিক্ষিত তরুণদের সাংবাদিকতায় উদ্বুদ্ধ করতে সক্ষম হয়েছিল। এতে লেখালেখি করা মুসলিম কবি, সাহিত্যিকদের মধ্যে রয়েছেন মোহাম্মদ আকরম খাঁ, কাজী নজরুল ইসলাম, মোহাম্মদ ওয়াজেদ আলী, আবুল কালাম শামসুদ্দীন, মুজীবুর রহমান খাঁ, মঈনউদ্দিন হুসায়ন, সুফিয়া কামাল, শওকত ওসমান, তালিম হোসেন, আবদুল হাই, আবু জাফর শামসুদ্দীন, হবীবুল্লাহ্ বাহার চৌধুরী, আবদুল্লাহ আল-মুতী শরফুদ্দিন, আবদুল গনি হাজারী, আলাউদ্দিন আল আজাদ, আবু রুশদ, জসীমউদ্দীন, আশরাফ সিদ্দিকী, ফেরদৌস খান প্রমুখ।
গুড্ডি (টেলিভিশন ধারাবাহিক)
গুড্ডি হলো ২০২২ সালের ভারতীয় বাংলা ভাষার রোমান্টিক নাটক টেলিভিশন ধারাবাহিক। এটি  ২৮ ফেব্রুয়ারি ২০২২ সালে মুক্তি পেয়েছিল। এটি বাংলা ভাষার সাধারণ বিনোদন চ্যানেল স্টার জলসাতে প্রচারিত হয়। এছাড়াও এটি ডিজিটাল প্ল্যাটফর্ম ডিজনি + হটস্টারেও উপলব্ধ। ধারাবাহিকটি শৈবাল বন্দ্যোপাধ্যায়ের ম্যাজিক মোমেন্টস মোশন পিকচার্স এবং লীনা গঙ্গোপাধ্যায়ের দ্বারা প্রযোজনা করা হয়েছে এবং প্রধান চরিত্রে অভিনয় করেছেন শ্যামরূপী মুডলি, রণজয় বিষ্ণু এবং মধুরিমা বসাক।    সম্প্রতি জুটির মধ্যে ঘনিষ্ঠ মুহূর্তগুলি বিতর্কিত।
পটভূমি
যাইহোক, গুড্ডির প্রতি শিরিনের ক্রোধ বাড়তে থাকায়, বেশ কিছু ঘটনা অবশেষে গুড্ডি অনুজকে ডিভোর্স দেয় এবং পরবর্তীতে অনুজ শিরিনকে বিয়ে করে। জীবনে এগিয়ে যাওয়ার পর, গুড্ডি যুধাজিৎকে বিয়ে করেন, একজন নম্র এবং সহায়ক মানুষ, এবং অনুজের চাচাতো ভাই, তিনি অবশেষে তার প্রেমে পড়ে যান।
৬ বছর পর
গুড্ডি এখন দার্জিলিংয়ের একজন সফল পুলিশ অফিসার। অনুজ এবং শিরিনের একটি ছেলে হয়, তার নাম বুবলু, তখন তারা সমস্যার সম্মুখীন হয় কারণ শিরিনের অন্য একজনের সাথে বিবাহ বহির্ভূত সম্পর্ক শুরু হয়। শিরিন বুবলুকে তার ছেলে হিসেবে মেনে নেয় না এবং তার সাথে নিষ্ঠুরতা দেখায়। অবশেষে পরিস্থিতির কারণে, বুবলু গুড্ডির সাথে দেখা করে এবং দুজনের মধ্যে একটি ক্রমবর্ধমান মা-ছেলের বন্ধন তৈরি হয় যখন বুবলু অনুজের ছেলে বলে অজানা থাকে।
১৮ বছর পরে
গুড্ডি, এখন অবসরপ্রাপ্ত, তার দত্তক কন্যা ঋতাভরীকে নিয়ে থাকেন। ঋতাভরী শীঘ্রই ঋতুরাজ ওরফে বুবলুর সাথে দেখা করে, এবং এইভাবে তাদের প্রেমের গল্প শুরু হয়।
কাজী খালেক
কাজী খালেক (১৯১৫ - ১২ সেপ্টেম্বর ১৯৭০) একজন বাংলাদেশী চলচ্চিত্র অভিনেতা ছিলেন। বেতার, টেলিভিশন, মঞ্চ নাটকের একজন শক্তিমান অভিনেতা এবং নির্দেশক ছিলেন তিনি। ঢাকার চলচ্চিত্র শিল্প গড়ে তোলার ক্ষেত্রে তার অসামান্য অবদান রয়েছে। ১৯৫৮ সালে ফতেহ লোহানী পরিচালিত "আসিয়া" চলচ্চিত্রে অভিনয়ের মাধ্যমে তিনি ঢাকাই চলচ্চিত্রে পদার্পণ করেন। এর আগে তিনি কলকাতার চলচ্চিত্রে স্বপন কুমার নাম নিয়ে কিছুকাল অভিনয় করেন। ঢাকায় তার মুক্তিপ্রাপ্ত প্রথম চলচ্চিত্র এজে কারদার পরিচালিত "জাগো হুয়া সাভেরা"। অভিনয় জীবনে তিনি মোট ২৮ টি চলচ্চিত্রে অভিনয় করেন। তার অভিনীত উল্লেখযোগ্য চলচ্চিত্রের মধ্যে রয়েছে তোমার আমার, সূর্যস্নান, সোনার কাজল, ধারাপাত, নদী ও নারী, ভাওয়াল সন্ন্যাসী, চাওয়া পাওয়া, নয়নতারা, নতুন দিগন্ত, এতটুকু আশা, বাল্যবন্ধু, অবাঞ্চিত ও যে আগুনে পুড়ি।
প্রথম জীবন
কাজী খালেক ১৯১৫ ঢাকা জেলার বিক্রমপুরে (বর্তমান মুন্সীগঞ্জ জেলায়) জন্মগ্রহণ করেন।
মৃত্যু
কাজী খালেক ১৯৭০ সালের ১২ সেপ্টেম্বর মৃত্যুবরণ করেন।
চাপা সুরমা
চাপা সুরমা (Scomberomorus maculatus) হল ম্যাকরেল এর একটি পরিযায়ী প্রজাতি যা বসন্তে উত্তরাঞ্চলে মেক্সিকো উপসাগরে সাঁতারে আসে, পূর্ব উপসাগরের দক্ষিণে ফ্লোরিডা এবং শরৎকালে পশ্চিম উপসাগরের মেক্সিকো দিকে ফিরে আসে।
নাইওবিয়াম
নাইওবিয়াম, পূর্বে কলাম্বিয়াম নামে পরিচিত, হলো ৪১ পারমাণবিক সংখ্যাবিশিষ্ট একটি মৌল, যার প্রতীক Nb (পূর্বে Cb)। নাইওবিয়াম হালকা ধূসর, স্ফটিকাকার ও নমনীয় অবস্থান্তর ধাতু। বিশুদ্ধ নাইওবিয়াম বিশুদ্ধ টাইটেনিয়ামের মতো কঠিন, ও লৌহের মতো নমনীয়। নাইওবিয়াম পৃথিবীর বায়ুমণ্ডলকে খুব ধীরে জারিত করে, তবুও গহনাশিল্পে নাইওবিয়ামকে নিকেলের হাইপোঅ্যালার্জেনিক বিকল্প হিসেবে ব্যবহার করা হয়। নাইওবিয়াম খনিতে পাইরোক্লোর ও কলাম্বাইট হিসেবে পাওয়া যায়, যার কারণে এর পূর্ব নাম ছিল কলাম্বিয়াম। গ্রিক পুরাণের ট্যান্টালুসের (যার নাম থেকে ট্যানটালাম (Ta) মৌলের নামের উৎপত্তি) কন্যা নাইওবের নামানুসারে মৌলটির নামকরণ করা হয়েছে। এরূপ নামকরণ মৌল দুটির গাঠনিক ও রাসায়নিক বৈশিষ্ট্যের সাদৃশ্যকে নির্দেশ করে। এরূপ সাদৃশ্যের জন্য কখনো কখনো মৌল দুটিকে আলাদা করা যায় না।
১৮০১ সালে ইংরেজ রসায়নবিদ চার্লস হ্যাচেট ট্যানটালামের সদৃশ একটি মৌল প্রত্যক্ষ করেন ও নাম দেন কলাম্বিয়াম। ১৮০৯ সালে উইলিয়াম হাইড ওলাস্টোন ভুল সিদ্ধান্তে উপনীত হন যে, ট্যানটালাম ও কলাম্বিয়াম একই ধাতুর রূপভেদ। ১৮৬৪ সালে জার্মান রসায়নবিদ হেনরিখ রোজ ট্যানটালাম আকরিকে দ্বিতীয় আরেকটি মৌল শনাক্ত করেন, যার নাম দেন নাইওবিয়াম। ১৮৬৪ ও ৬৫ সালে বেশ কিছু বৈজ্ঞানিক গবেষণায় প্রমাণিত হয় যে নাইওবিয়াম ও কলাম্বিয়াম একই মৌল (ট্যানটালুম থেকে পৃথক করায়)। এরপর প্রায় একশত বছর দুইটি নামই বিভিন্ন বিজ্ঞানী ব্যবহার করেন। ১৯৪৯ সালে আনুষ্ঠানিকভাবে মৌলটির নামকরণ করা হয় নাইওবিয়াম। কিন্তু যুক্তরাষ্ট্রে কলাম্বিয়াম নামটি ধাতুবিদ্যায় এখনও ব্যবহৃত হয়।
২০ শতাব্দীর পূর্বে নাইওবিয়াম বাণিজ্যিকভাবে ব্যবহৃত হয় নি। ব্রাজিল নাইওবিয়াম ও ফেরোনাইওবিয়ামের শীর্ষ উৎপাদক। ফেরোনাইওবিয়াম হলো নাইওবিয়াম ও লোহার সংকর, যাতে ৬০-৭০% নাইওবিয়াম থাকে। সংকর ধাতু হিসেবে নাইওবিয়ামের অধিক ব্যবহার হয়, যার মধ্যে বেশিরভাগ গ্যাস সরবরাহকারী পাইপের ইস্পাত তৈরিতে ব্যবহৃত হয়। যদিও এই সকল সংকর ধাতুতে সর্বোচ্চ ০.১% নাইওবিয়াম ব্যবহৃত হয়, তবুও তা ইস্পাতের দৃঢ়তা যথেষ্ট বৃদ্ধি করে। নাইওবিয়াম সংকর ধাতুসমূহের উচ্চ তাপমাত্রা-সহনশীলতার জন্য জেট ও রকেট ইঞ্জিন তৈরিতে ব্যবহৃত হয়।
বিভিন্ন অতিপরিবাহী সামগ্রী তৈরিতে নাইওবিয়াম ব্যবহৃত হয়। টাইটেনিয়াম ও টিনযুক্ত এই অতিপরিবাহী সংকর ধাতুগুলো এমআরআই যন্ত্রের অতিপরিবাহী চুম্বক হিসেবে ব্যাপকভাবে ব্যবহৃত হয়। এছাড়াও ঝালাই, পরমাণু শিল্প, ইলেক্ট্রনিক্স, আলোকবিদ্যা, মুদ্রাশিল্প ও গহনাশিল্পে নাইওবিয়াম ব্যবহৃত হয়। মুদ্রা ও গহনাশিল্পে অ্যানোডিকরণের ফলে উৎপাদের নিম্ন বিষাক্ততা ও বর্ণিলতা অতি আকাঙ্ক্ষিত। নাইওবিয়ামকে শিল্পের জন্য একটি গুরুত্বপূর্ণ মৌল হিসেবে বিবেচনা করা হয়।
ইতিহাস
থাম্ব|বাম|[[চার্লস হ্যাচেট যুক্তরাষ্ট্রের কানেকটিকাটে আবিষ্কৃত আকরিকে কলাম্বিয়াম ধাতু শনাক্ত করেন|alt=Oval black and white painting of a man with a prominent shirt collar and necktie]] বাম|থাম্ব|upright=0.5|[[জর্জিও সমার|জর্জিও সমারের তৈরি নাইওব-এর হেলেনিক মূর্তি|alt=Black and white image of a marmor sculpture of a bowing woman with a child nestling in her lap]]
উইলিয়াম হিউলেট
উইলিয়াম (বিল) রেডিংটন হিউলেট (মে ২০, ১৯১৩ - জানুয়ারি ১২, ২০০১) একজন প্রকৌশলী এবং হিউলেট প্যাকার্ড কোম্পানির সহ-প্রতিষ্ঠাতা।
নাইওবিয়াম
ইতিহাস
পরবর্তীকালে কলাম্বিয়াম ও এর নিকট সম্পর্কিত মৌল ট্যানটালামের পার্থক্যকরণে বেশ কিছু বিভ্রান্তি সৃষ্টি হয়। ১৮০৯ সালে ইংরেজ রসায়নবিদ উইলিয়াম হাইড ওলাস্টোন কলাম্বিয়াম ও ট্যানটালাম থেকে প্রাপ্ত অক্সাইড কলাম্বাইট (ঘনত্ব ৫.৯১৮ গ্রা/সেমি৩) ও ট্যানটালাইটের (ঘনত্ব ৮ গ্রা/সেমি৩ এর উপর) তুলনা করেন। উভয় অক্সাইডের ঘনত্বের লক্ষণীয় পার্থক্য সত্ত্বেও তিনি সিদ্ধান্ত দেন যে উভয় মৌল একই এবং ট্যানটালাম নামটি অপরিবর্তিত রাখেন। ১৮৪৬ সালে জার্মান রসায়নবিদ হেনরিখ রোজ এই সিদ্ধান্তের বিরুদ্ধে বিতর্ক উত্থাপন করেন। তিনি ট্যানটালাইট নমুনায় দুই ধরনের মৌল দেখতে পান এবং নতুন মৌলটির জন্য ট্যানটালুসের সন্তান নাইওবের নামানুসারে নাইওবিয়াম ও পেলোপসের নামানুসারে পেলোপিয়াম নাম দুটি প্রস্তাব করেন। ট্যানটালাম ও নাইওবিয়ামের মধ্যকার দৃশ্যমান নগণ্য পার্থক্যের জন্যই মূলত এই বিভ্রান্তির সৃষ্টি হয়। প্রস্তাবিত পেলোপিয়াম, ইলমেনিয়াম ও ডায়ানিয়াম বস্তুত নাইওবিয়াম অথবা নাইওবিয়াম ও ট্যানটালামের মিশ্রণের অনুরূপ। থাম্ব|নাইওবিয়াম এর ইলেক্ট্রন বিন্যাস ১৮৬৪ সালে ক্রিস্টিয়ান উইলহেম ব্লমস্ট্র‍্যান্ড এবং হেনরি ইতিয়েন সান্তা-ক্লারা দাভিল ট্যানটালুম ও নাইওবিয়ামের মধ্যে সুস্পষ্ট পার্থক্য নির্দেশ করেন। সেই সাথে ১৮৬৫ সালে লুইস জোসেফ ট্রুস্ট কয়েকটি নাইওবিয়াম যৌগের সংকেত নির্ণয় করেন। অবশেষে ১৮৬৬ সালে সুইস রসায়নবিদ জিয়ান চার্লস গালিসার্ড দ্য ম্যারিগনাক সম্পূর্ণরূপে প্রমাণ করেন যে, সেখানে দুটিমাত্র মৌল রয়েছে। যদিও ১৮৭১ সাল পর্যন্ত ইলমেনিয়াম-এর অস্তিত্ব নিয়ে বেশ কিছু নিবন্ধ বের হয়।
উইলিয়াম হিউলেট
শিক্ষাজীবন
হিউলেট ১৯৩৪ সালে স্ট্যানফোর্ড বিশ্ববিদ্যালয় থেকে ব্যাচেলর অব আর্টস ডিগ্রি অর্জন করেন। ১৯৩৬ সালে ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে মাস্টার অব সায়েন্স ডিগ্রি অর্জন করেন। ১৯৩৯ সালে স্ট্যানফোর্ড বিশ্ববিদ্যালয় থেকে তড়িৎ প্রকৌশলীর ডিগ্রি অর্জন করেন।
নাইওবিয়াম
ইতিহাস
১৮৬৪ সালে দ্য ম্যারিগনাক উত্তপ্ত বায়ুমণ্ডলের হাইড্রোজেনের সাথে নাইওবিয়াম ক্লোরাইডকে জারিত করে সর্বপ্রথম ধাতু নিষ্কাশন করেন। যদিও দ্য ম্যারিগনাক ১৮৬৬ সালে যথেষ্ট পরিমাণ ট্যানটালুম-মুক্ত নাইওবিয়াম উৎপাদন করতে সক্ষম হলেও বিশ শতাব্দীর পূর্বে এর বাণিজ্যিক ব্যবহার করা হয়নি। বিশ শতাব্দীর শুরুর দিকে বৈদ্যুতিক বাতির ফিলামেন্টে এর প্রথম বাণিজ্যিক ব্যবহার শুরু হয়। কিন্তু উচ্চ গলনাঙ্কের টাংস্টেনের ব্যবহারের ফলে নাইওবিয়ামের ব্যবহার কমে যায়। ১৯২০ এর দশকে আবিষ্কৃত হয় যে নাইওবিয়াম ইস্পাতের দৃঢ়তা বৃদ্ধি করে এবং এখন পর্যন্ত ইস্পাত তৈরিতেই নাইওবিয়াম সবচেয়ে বেশি ব্যবহৃত হয়। ১৯৬১ সালে বেল ল্যাবরেটরিজে মার্কিন পদার্থবিদ ইউজিন কাঞ্জলার এবং তার সহকর্মীরা আবিষ্কার করেন যে শক্তিশালী তড়িৎপ্রবাহ ও চৌম্বকক্ষেত্রের প্রভাবে নাইওবিয়াম-টিন অতিপরিবাহিতা প্রদর্শন করে। এটি উচ্চ-শক্তির চুম্বক এবং বিদ্যুৎচালিত মেশিনের জন্য প্রয়োজনীয় উচ্চ তড়িৎপ্রবাহ ও ক্ষেত্র সহনীয় প্রথম বস্তু। এই আবিষ্কারের সূত্রে দুই দশক পর ঘূর্ণনশীল মেশিন, কণা গতিবৃদ্ধিকরণ ও কণা শনাক্তকরণের যন্ত্রে ব্যবহৃত শক্তিশালী বৈদ্যুতিক চুম্বকের কয়েলের তার তৈরি করা হয়।
নামকরণ
১৮০১ সালে নাইওবিয়ামের আবিষ্কারের পর মূলত হ্যাচেট কলাম্বিয়াম (প্রতীক "Cb") নাম দেন। এই নামটি দ্বারা বোঝানো হয় যে আকরিকের নমুনাটি আমেরিকা (কলাম্বিয়া) থেকে আগত। আমেরিকান ক্যামিকাল সোসাইটি ১৯৫৩ সাল পর্যন্ত কলাম্বিয়াম নামটি ব্যবহার করত। যদিও ইউরোপের দেশগুলোতে নাইওবিয়াম ব্যবহৃত হতো। এ সমস্যা সমাধানে ১৯৪৯ সালে আমস্টারডামে ইউনিয়ন অব কেমিস্ট্রির ১৫তম সম্মেলনে ৪১তম মৌলের নাম নাইওবিয়াম গৃহীত হয়। প্রায় শত বছরের বিতর্কের পর কলাম্বিয়াম নামের অগ্রাধিকার সত্ত্বেও আন্তর্জাতিক বিশুদ্ধ ও ফলিত রসায়ন সংস্থা (ইউপ্যাক) নাইওবিয়াম নামটি গ্রহণ করে। এটি ছিল এক ধরনের আপোস-মীমাংসা; ইউপ্যাক ওলফ্রামের পরিবর্তে উত্তর আমেরিকার প্রচলন অনুসারে টাংস্টেন ও ইউরোপের প্রচলন অনুসারে কলাম্বিয়াম-এর পরিবর্তে নাইওবিয়াম গ্রহণ করে। যদিও যুক্তরাষ্ট্রের ক্যামিকাল সোসাইটি ও সরকারি দপ্তরসমূহ ইউপ্যাক নাম ব্যবহার করে, কিছু ধাতুবিদ ও ধাতু গবেষকরা এখনও "কলাম্বিয়াম" ব্যবহার করে থাকে।
গাঠনিক ধর্ম
নাইওবিয়াম পর্যায় সারণির পঞ্চম শ্রেণির (টেবিলে দেখুন) চকচকে, ধূসর, নমনীয়, প্যারাচুম্বক ধাতু। এর সর্বশেষ শক্তিস্তরে ৫টি ইলেকট্রন বিদ্যমান, যা পঞ্চম শ্রেণির মৌলের বৈশিষ্ট্য। রুথিনিয়াম (৪৪), রোডিয়াম (৪৫) ও প্যালেডিয়াম (৪৬) এর আশেপাশের মৌলসমূহেও তা দেখা যায়।
নাইওবিয়ামের আণবিক কাঠামো ঘনকাকৃতি স্ফটিকাকার। তবে ত্রিঅক্ষীয় উচ্চমাত্রার পরীক্ষায় নাইওবিয়ামের অ্যানিসট্রপিক আকৃতি দেখা যায় যা ঘনকাকৃতির সাথে সঙ্গতিহীন। তাই, এ সংক্রান্ত আরও গবেষণা ও পরীক্ষা-নিরীক্ষা চলমান।
নাইওবিয়াম ক্রায়োজেনিক তাপমাত্রায় অতিপরিবাহিতা প্রদর্শন করে। বায়ুমণ্ডলীয় চাপে অতিপরিবাহী পদার্থের মধ্যে সর্বোচ্চ ক্রান্তি তাপমাত্রা (৯.২ কে) প্রদর্শন করে। যেকোনো মৌলের চাইতে নাইওবিয়ামের চৌম্বকীয় প্রবেশ্য দৈর্ঘ্য বেশি। সেই সাথে এটি ভ্যানাডিয়াম ও টেকনিশিয়ামের মতো টাইপ-২ অতিপরিবাহী। তবে নাইওবিয়াম ধাতুর বিশুদ্ধতার ওপর এর অতিপরিবাহিতা ধর্ম নির্ভর।
বিশুদ্ধ অবস্থায় এটি নরম ও নমনীয়, কিন্তু ভেজাল মিশ্রিত করলে এর কাঠিন্য বৃদ্ধি পায়।
নাইওবিয়ামের ক্রস সেকশন নিউট্রন ধারণ ক্ষমতা কম। এ কারণে এটি পারমাণবিক শিল্পে ব্যবহৃত হয় যেখানে নিউট্রনের স্বচ্ছ কাঠামো প্রয়োজন।
রাসায়নিক ধর্ম
অধিক সময় ধরে কক্ষ তাপমাত্রায় বাতাসে উন্মুক্ত থাকলে নাইওবিয়াম ঈষৎ নীলাভ রঙ ধারণ করে। মৌল অবস্থায় উচ্চ গলনাঙ্ক (২,৪৬৮ °সে) হওয়া সত্ত্বেও অন্যান্য দুর্গল ধাতুর চাইতে নিম্ন ঘনমাত্রা বিশিষ্ট। এছাড়া এটি ক্ষয়রোধী, অতিপরিবাহী ধর্ম প্রদর্শন করে এবং দ্বিইলেক্ট্রনীয় অক্সাইডের আবরণ তৈরি করে।
পর্যায় সারণিতে পূর্বের মৌল জিরকোনিয়াম অপেক্ষা নাইওবিয়াম কম ইলেকট্রোধনাত্মক কিন্তু অধিক ঘনবিন্যস্ত। ল্যান্থানাইড সঙ্কোচনের কারণে এটি তুলনামূলক বৃহদাকার ট্যানটালাম পরমাণুর সাথে সাদৃশ্যপূর্ণ। ফলে পর্যায় সারণীতে ঠিক নিচে অবস্থিত অবস্থিত ট্যানটালামের সাথে নাইওবিয়ামের রাসায়নিক ধর্ম অধিক সাদৃশ্যপূর্ণ। যদিও টযানটালামের তুলনায় নাইওবিয়ামের ক্ষয়প্রতিরোধক্ষমতা কম, কিন্তু সহজলভ্যতা ও কম দামের জন্য রাসায়নিক কারখানায় ভ্যাট লাইনিং প্রভৃতি কাজে এর ব্যবহার রয়েছে।
আইসোটোপ
পৃথবীর উপরিভাগে নাইওবিয়াম একমাত্র স্থায়ী 93Nb আইসোটোপ গঠন করে। ২০০৩ সালের মধ্যে ৮১ থেকে ১১৩ আণবিক ভরের কমপক্ষে ৩২টি তেজষ্ক্রিয় আইসোটোপ সংশ্লেষিত হয়। এর মধ্যে 92Nb (অর্ধায়ু ৩৪.৭ মিলিয়ন বছর) এর স্থায়িত্ব সবচেয়ে বেশি। আবার 113Nb হলো সবচেয়ে কম স্থায়ীত্বের একটি আইসোটোপ, যার অর্ধায়ু আনুমানিক ৩০ মিলিসেকেন্ড মাত্র। কিছু ব্যতিক্রম ছাড়া অধিক স্থায়ী 93Nb এর চেয়ে হালকা আইসোটোপগুলো β+ এবং ভারী আইসোটোপগুলো β− ক্ষয়প্রাপ্তির প্রবণতা প্রদর্শন করে। 81Nb, 82Nb, এবং 84Nb স্বল্প β+ বিলম্বিত প্রোটন নির্গমনের মাধ্যমে, 91Nb ইলেকট্রন ধারণ ও পজিট্রন নির্গমন, এবং 92Nb β+ ও β− পদ্ধতিতে ক্ষয়প্রাপ্ত হয়।
এখন পর্যন্ত ৮৪ থেকে ১০৪ আণবিক ভরের অন্তত ২৫টি নিউক্লিয়ার আইসোমার বর্ণিত হয়েছে। এর মধ্যে শুধুমাত্র 96Nb, 101Nb, এবং 103Nb আইসোটোপের কোনো আইসোমার আবিষ্কৃত হয়নি। নাইওবিয়ামের সবচেয়ে স্থায়ী আইসোমার হলো 93mNb, যার অর্ধায়ু ১৬.১৩ বছর। আবার সবচেয়ে কম স্থায়ীত্বের আইসোমার হলো 84mNb যার অর্ধায়ু ১০৩ ন্যানোসেকেন্ড। নাইওবিয়ামের সকল আইসোমার আইসোমারিক পরিবর্তন বা বিটা ক্ষয়ের মাধ্যমে ক্ষয়প্রাপ্ত হয়। তবে 92m1Nb এর ব্যতিক্রম। এটি ক্ষুদ্র ইলেকট্রন ধারণ শাখা গঠন করে।
লভ্যতা
পাইরোক্লোরের সবচেয়ে বড় তিনটি মজুদের দুইটি ব্রাজিল ও একটি কানাডায় অবস্থিত। এগুলো ১৯৫০ এর দশকে আবিষ্কৃত হয় এবং বর্তমানে বিশ্বের সবচেয়ে বেশি নাইওবিয়াম উৎপাদন করে। সবচেয়ে বড় মজুদটি ব্রাজিলের মিনাস গেরাইস রাজ্যের আরাজার কার্বোনাটাইট খনিতে অবস্থিত, যার মালিক ব্রাজিলের প্রতিষ্ঠান সিবিএমএম (কোম্পানিয়া ব্রাসিলিরা ডে মেটালার্জিয়া এ মেইনেরাও)। ব্রাজিলের অন্য সক্রিয় খনিটিও কার্বোনাটাইটের মধ্যে রয়েছে যার অবস্থান গোইয়াস রাজ্যের কাতালাওয়ের নিকটে এবং মালিকানা প্রতিষ্ঠান চায়না মোলিবডেনাম। এই দুটো খনি একত্রে বিশ্বের ৮৮% নাইওবিয়াম উৎপাদন করে। এছাড়াও ব্রাজিলের আমাজোনাস রাজ্যের সাও গ্যাব্রিয়েল দা কাকোয়েরার নিকটে একটি বৃহৎ অব্যবহৃত খনি এবং রোরাইমা রাজ্যে ছোট ছোট কিছু নাইওবিয়ামের মজুদ রয়েছে।
উৎপাদন
upright=1.4|থাম্ব|২০০৬ থেকে ২০১৫ সাল পর্যন্ত নাইওবিয়াম উৎপাদক|alt=Grey and white world map with Brazil colored red representing 90% of niobium world production and Canada colored in dark blue representing 5% of niobium world production
অন্যান্য খনিজ অপদ্রব থেকে আলাদা করার পর ট্যানটালাম (Ta2O5) এবং নাইওবিয়ামের (Nb2O5) অক্সাইডের মিশ্রণ পাওয়া যায়। এরপর উৎপাদন প্রক্রিয়ার প্রথম ধাপে অক্সাইডদ্বয়ের সাথে হাইড্রোফ্লোরিক এসিডের বিক্রিয়া করা হয়:
অথবা অ্যামোনিয়াযোগে:
ধাতব নাইওবিয়ামের বিজারণের জন্য বিভিন্ন পদ্ধতি অবলম্বন করা হয়। এর একটি হলো K2 [ NbOF5 ] ও সোডিয়াম ক্লোরাইডের গলিত দ্রবণের তড়িৎ বিশ্লেষণ এবং অন্যটি হলো সোডিয়াম দ্বারা ফ্লোরাইডের বিজারণ। এই পদ্ধতিতে তুলনামূলক বেশি বিশুদ্ধ নাইওবিয়াম নিষ্কাশন করা যায়। ব্যাপক আকারের উৎপাদনের জন্য Nb2O5কে হাইডড়োজেন বা কার্বন দ্বারা বিজারিত করা হয়। তাপীয় অ্যালুমিনো বিক্রিয়ায় আয়রন অক্সাইড ও নাইওবিয়াম অক্সাইডের সাথে ্যালুমিনিয়ামের বিক্রিয়া করা হয়:
বিক্রিয়ার গতিবৃদ্ধির জন্য সোডিয়াম নাইট্রেট প্রভৃতি জারক যোগ করা হয়। বিক্রিয়ায় অ্যালুমিনিয়াম অক্সাইড এবং নাইওবিয়াম ও লোহার সংকর ফেরোনাইওবিয়াম উৎপন্ন হয়, যা ইস্পাত উৎপাদনে ব্যবহৃত হয়। ফেরোনাইওবিয়ামে ৬০ থেকে ৭০% নাইওবিয়াম থাকে। আয়রন অক্সাইড ব্যতীত অ্যালুমিনোথার্মিক বিক্রিয়ায় নাইওবিয়াম উৎপন্ন হয়। অতিপরিবাহী সংকর তৈরির জন্য আরও বিশুদ্ধিকরণের প্রয়োজন হয়। এজন্য নাইওবিয়ামের বৃহৎ দুইটি বিতরণ প্রতিষ্ঠান শূণ্যস্থানে ইলেকট্রন বিম গলন পদ্ধতি ব্যবহার করে।
২০১৩ সালের হিসাব অনুযায়ী ব্রাজিলের সিবিএমএম বিশ্বের নাইওবিয়াম উৎপাদনের ৮৫% নিয়ন্ত্রণ করতো। যুক্তরাষ্ট্রের ভূতত্ত্ব জরিপের হিসাব অনুসারে ২০০৫ সালে উৎপাদন ৩৮,৭০০ টন থেকে ২০০৬ সালে ৪৪,৫০০ টনে বৃদ্ধি পায়। বিশ্বব্যাপী নাইওবিয়ামের গড় মজুদ ধরা হয় ৪৪,০০,০০০ টন।  ১৯৯৫ থেকে ২০০৫ সাল পর্যন্ত দশ বছরে উৎপাদন প্রায় দ্বিগুণ হয়েছে, যেখানে ১৯৯৫ সালে উৎপাদন ছিল ১৭,৮০০ টন। ২০০৯ থেকে ২০১১ পর্যন্ত বার্ষিক উৎপাদন ৬৩,০০০ টনে সীমাবদ্ধ ছিল, ২০১২ সালে সামান্য হ্রাস পেয়ে বার্ষিক উৎপাদন দাঁড়ায় ৫০,০০০ টন।
এছাড়া মালাউইর কান্যিকা খনিতে সামান্য পরিমাণ মজুদের সন্ধান পাওয়া যায়।
যৌগ
বিভিন্নভাবেই নাইওবিয়াম ট্যানটালাম ও জিরকোনিয়ামের সাথে সাদৃশ্যপূর্ণ। এটি উচ তাপমাত্রায় অধিকাংশ অধাতুর সাথে বিক্রিয়া করে; কক্ষ তাপমাত্রায় ফ্লোরিন, প্রায় ২০০ °সে তাপমাত্রায় ক্লোরিন ও হাইড্রোজেন এবং প্রায় ৪০০ °সে তাপমাত্রায় নাইট্রোজেনের সাথে বিক্রিয়া করে, যার উৎপাদগুলো দ্রুত পরিবর্তনশীল ও গণনা অযোগ্য। ২০০ °সে তাপমাত্রায় বায়ুর সাথে ধাতুটি জারিত হতে শুরু করে। এটি দ্রবীভূত ক্ষার ধাতু ও অম্ল যেমন রাজাম্ল, হাইড্রোক্লোরিক এসিড, সালফিউরিক এসিড, নাইট্রিক এসিড, ফসফরিক এসিড ইত্যাদি দ্বারা সৃষ্ট ক্ষয় প্রতিরোধ করে। তবে হাইড্রোফ্লোরিক এসিড বা হাইড্রোফ্লোরিক/নাইট্রিক এসিডের মিশ্রণ দ্বারা নাইওবিয়াম ক্ষয়প্রাপ্ত হয়।
নাইওবিয়াম +৫ থেকে -১ পর্যন্ত সবগুলো জারণমান প্রদর্শন করে, তবে সবচেয়ে লভ্য যৌগে নাইওবিয়ামের জারণমান +৫। গুণগতভাবে, +৫ এর কম জারণমান প্রদর্শন করলে Nb–Nb বন্ধন গঠিত হয়। জলীয় দ্রবণে, নাইওবিয়াম শুধুমাত্র +৫ দশা প্রদর্শন করে। এটি সহজেই আর্দ্রবিশ্লেষিত হয় তবে দ্রবণে জলীয় নাইওবিয়াম অক্সাইডের অধঃক্ষেপের কারণে হাইড্রোক্লোরিক এসিড, সালফিউরিক এসিড, নাইট্রিক এসিড, ফসফরিক এসিড প্রভৃতির লঘু দ্রবণে খুব কম দ্রবণীয়। দ্রবণীয় পলিঅক্সোনাইওবেট জাতীয় যৌগ উৎপন্ন হওয়ায় Nb(V) ক্ষারীয় মাধ্যমে সামান্য দ্রবণীয়।
অক্সাইড ও সালফাইড
নাইওবিয়াম +৫ জারণ অবস্থায় (Nb2O5), +৪ জারণ অবস্থায় (NbO2), +৩ জারণ অবস্থায়, এবং সবচেয়ে দুর্লভ +২ জারণ অবস্থায় (NbO) প্রভৃতি গঠন অক্সাইড করে। এর মধ্যে সবচেয়ে বেশি পাওয়া যায় পেন্টোক্সাইড, যা থেকে প্রায় সকল নাইওবিয়াম যৌগ ও সংকর তৈরি করা হয়। ক্ষারীয় হাইড্রক্সাইড দ্রবণে পেন্টোক্সাইড দ্রবীভূত করে কিংবা ক্ষার ধাতুর অক্সাইডের সাথে গলিয়ে নাইওবেট তৈরি করা হয়। যেমন লিথিয়াম নাইওবেট (LiNbO3) এবং ল্যান্থানাম নাইওবেট (LaNbO4)। লিথিয়াম নাইওবেট বিকৃত ত্রিকোণাকার পেরভস্কাইট কাঠামো গঠন করে, অন্যদিকে ল্যান্থানাম নাইওবেটে মুক্ত আয়ন থাকে। এছাড়া আবৃত নাইওবিয়াম সালফাইড (NbS2) যৌগের কথা জানা যায়।
৩৫০ °সে তাপমাত্রার উপরে নাইওবিয়াম(V) ইথোক্সাইড-এর তাপীয় বিয়োজনের মাধ্যমে রাসায়নিক বাষ্প অবক্ষেপন বা পারমাণবিক স্তর অবক্ষেপন পদ্ধতিতে বস্তুর উপর নাইওবিয়াম(V) অক্সাইডের পাতলা স্তর সৃষ্টি করা যায়।
হ্যালাইড
+৫ ও +৪ জারণ অবস্থায় নাইওবিয়াম হ্যালাইড এবং সেই সাথে বেশ কিছু সাব-স্টোচিওমেট্রিক যৌগ গঠন করে। পেণ্টাহ্যালাইড যৌগে Nb কেন্দ্রীয় অষ্টতলকীয় কাঠামো দেখা যায়। নাইওবিয়াম পেন্টাফ্লোরাইড (NbF5) সাদা কঠিন পদার্থ যার গলনাঙ্ক ৭৯.০ °সে এবং নাইওবিয়াম পেন্টাক্লোরাইড (NbCl5) হলুদ রঙের পদার্থ (চিত্রে) যার গলনাঙ্ক ২০৩.৪ °সে। উভয়টিকে আর্দ্রবিশ্লেষণ করলে পাওয়া যায় অক্সাইড ও অক্সিহ্যালাইড, যেমন NbOCl3। পেন্টাক্লোরাইড একটি বহুমুখী বিকারক যা জৈব-ধাতব যৌগ যেমন নাইওবোসিন ডাইক্লোরাইড  উৎপন্ন করে। টেট্রাহ্যালাইডগুলো  হলো Nb-Nb বন্ধনযুক্ত গাঢ় রঙের পলিমার। উদাহরণস্বরূপ, কালো রঙের জলগ্রাহী নাইওবিয়াম টেট্রাফ্লোরাইড (NbF4) ও বাদামি বর্ণের নাইওবিয়াম টেট্রাক্লোরাইড (NbCl4)।
নাইওবিয়ামের অ্যানায়নিক হ্যালাইড যৌগসমূহ সুপরিচিত, বিশেষ করে পেন্টাহ্যালাইডগুলো লুইস এসিডের অংশ। এর মধ্যে [NbF7]2− গুরুত্বপূর্ণ। আকরিক থেকে Nb এবং Ta আলাদা করার সময় মধ্যবর্তী পর্যায়ে এটি উৎপন্ন হয়। ট্যানটালামের চাইতে নাইওবিয়ামের হেপ্টাফ্লোরাইড অধিক সক্রিয়ভাবে অক্সোপেন্টাফ্লোরাইড গঠনের প্রবণতা দেখায়। অন্যান্য হ্যালাইড অক্টাহেড্রাল [NbCl6]− গঠন করে:
নিম্ন আণবিক সংখ্যার অন্যান্য ধাতুর মতোই হ্রাসীকৃত হ্যালাইড আয়নের গুচ্ছ দেখা যায়, যার প্রধান উদাহরণ [Nb6Cl18]4−.
নাইট্রাইড ও কার্বাইড
নাইওবিয়ামের অন্যান্য দ্বিমৌল যৌগের মধ্যে নাইওবিয়াম নাইট্রাইড (NbN) নিম্ন তাপমাত্রায় অতিপরিবাহীর মতো আচরণ করে এবং অবলোহিত আলো শনাক্তকরণে ব্যবহৃত হয়। প্রধান কার্বাইড যৌগ নাইওবিয়াম কার্বাইড (NbC) একটি অত্যন্ত কঠিন, তাপসহ, সেরামিক পদার্থ, যা বাণিজ্যিকভাবে ধাতু কাটার যন্ত্র তৈরি করতে ব্যবহৃত হয়।
ব্যবহার
থাম্ব|একটি নাইওবিয়াম পাত|alt=Three pieces of metallic foil with yellow taint ২০০৬ সালে আহরিত ৪৪,৫০০ টন নাইওবিয়ামের মধ্যে প্রায় ৯০% উচ্চমানের ইস্পাত তৈরিতে ব্যবহৃত হয়েছিল। দ্বিতীয় বৃহত্তম ব্যবহার হয় উচ্চ মানের সংকর ধাতু তৈরিতে। বৈশ্বিক উৎপাদনের অতি সামান্য অংশ নাইওবিয়াম সংকর অতিপরিবাহী ও ইলেকট্রনিক উপাদান তৈরিতে ব্যবহৃত হয়।
ইস্পাত উৎপাদন
নাইওবিয়াম মাইক্রোসংকর ইস্পাত তৈরির অন্যতম কার্যকরী উপাদান, যা ইস্পাতের অভ্যন্তরে নাইওবিয়াম কার্বাইড ও নাইওবিয়াম নাইট্রাইড উৎপন্ন করে। এই যৌগগুলো ইস্পাতের উপাদানসমূহকে দৃঢ় করে, পুনঃস্ফটিকীকরণ ও অধঃক্ষেপনকে বাধা দেয়। এর প্রভাবে ইস্পাতের কাঠিন্য ও শক্তি বৃদ্ধি করে এবং দৃঢ় সংযুক্তি সৃষ্টি করে। মাইক্রোসংকর স্টেইনলেস স্টিলে নাইওবিয়ামের পরিমাণ অত্যন্ত কম (০.১% এর কম ) কিন্তু উচ্চ শক্তির নিম্ন মাত্রার সংকর ইস্পাতের একটি গুরুত্বপূর্ণ সংযোজন যা আধুনিক মোটরগাড়ির কাঠামোতে ব্যবহৃত হয়। কখনো কখনো ক্ষয়-প্রতিরোধী যন্ত্রাংশ ও ছুরি তৈরিতে অধিক নাইওবিয়াম ব্যবহৃত হয়, যেমন ক্রুসিবল সিপিএম এস১১০ভি মরিচারোধক ইস্পাতে ৩% পর্যন্ত নাইওবিয়াম ব্যবহৃত হয়।
একই নাইওবিয়াম সংকর ধাতু পাইপলাইন তৈরিতেও ব্যবহৃত হয়।
সুপার সংকর ধাতু
থাম্ব|চাঁদের কক্ষপথে অ্যাপোলো ১৫ সিএসএম যার ডার্ক রকেট নজল [[নাইওবিয়াম-টাইটানিয়াম সংকর ধাতুর তৈরি|alt=Image of the Apollo Service Module with the moon in the background]] নিকেল-, কোবাল্ট- ও লোহা-ভিত্তিক সুপার সংকর ধাতুগুলোতে ৬.৫% পর্যন্ত নাইওবিয়াম ব্যবহৃত হয়। জেট ইঞ্জিন, গ্যাস টার্বাইন, রকেট সাবঅ্যাসেম্বলি, টার্বো চার্জার সিস্টেম, তাপ প্রতিরোধী ও দহন সম্পাদনকারী যন্ত্রপাতিতে এই ধরনের সুপার সংকর ধাতু ব্যবহৃত হয়। নাইওবিয়াম কাঠিন্য বৃদ্ধিকারী γ '' -দশার অধঃক্ষেপন বৃদ্ধি করে যা সুপার সংকর ধাতুর উপাদানসমূহের মধ্যে দৃঢ়তা বৃদ্ধি করে।
সুপার সংকর ধাতুর একটি উদাহরণ হলো ইঙ্কোনেল ৭১৮, এর প্রায় ৫০% নিকেল, ১৮.৬% ক্রোমিয়াম, ১৮.৫% লোহা, ৫% নাইওবিয়াম, ৩.১% মলিবডেনাম, ০.৯% টাইটানিয়াম, এবং ০.৪% অ্যালুমিনিয়াম। এই সুপার সংকর ধাতু নাসার প্রজেক্ট জেমিনির আধুনিক বায়ু কাঠামোয় ব্যবহৃত হয়। অ্যাপোলো অভিযানে নজল হিসেবেও একটি নাইওবিয়াম সংকর ব্যবহৃত হয়। কারণ নাইওবিয়াম ৪০০ °সে তাপমাত্রার উপরে জারিত হয়, তাই সংকর ধাতুগুলো নষ্ট হওয়ার হাত থেকে বাঁচাতে একটি রক্ষাকারী আবরণ তৈরি করে
নাইওবিয়াম-ভিত্তিক সংকরসমূহ
১৯৬০ এর দশকের শুরুর দিকে ওয়াহ চ্যাং কর্পোরেশন ও বোয়িং কোম্পানি যুগ্মভাবে সি-১০৩ সংকর ধাতু উৎপাদন করে। বিশ্বব্যাপী স্নায়ুযুদ্ধ ও মহাকাশ প্রতিযোগিতার কারণে ডুপন্ট, ইউনিয়ন কার্বাইড কর্পোরেশন, জেনারেল ইলেকট্রিক কোম্পানি ও অন্যান্য প্রতিষ্ঠানগুলো একই সময়কালের মধ্যে নাইওবিয়াম সংকর ধাতু তৈরির প্রচেষ্টা চালাতে থাকে। ৮৯% নাইওবিয়াম, ১০% হ্যাফনিয়াম ও ১% টাইটানিয়াম দিয়ে এটি তৈরি এবং লিকুইড রকেট উৎক্ষেপন নজলে ব্যবহৃত হয়। অ্যাপোলো চন্দ্রাভিযানে এটি ব্যবহৃত হয়।
স্পেস এক্সের ফ্যালকন ৯ রকেটের জন্য মার্লিন ভ্যাকুয়াম শ্রেণির ইঞ্জিনের নজল নাইওবিয়াম সংকর থেকে তৈরি।
অক্সিজেনের সাথে নাইওবিয়ামের বিক্রিয়া প্রবণতার ফলে শূণ্যস্থান বা নিষ্ক্রিয় পরিবেশে কাজ করতে হয়, যা উৎপাদন ব্যয় অত্যন্ত বাড়িয়ে দেয়। ভ্যাকুয়াম আর্ক রিমেল্টিং (ভার) ও ইলেকট্রন বিম মেল্টিং (ইবিএম)-কে তৎকালে অত্যন্ত গুরুত্বপূর্ণ পদ্ধতি হিসেবে বিবেচনা করা হয়, কেননা তা নাইওবিয়াম ও অন্যান্য বিকারক ধাতুর উন্নয়নে বেশ কাজে দেয়। সি-১০৩ উৎপাদনকারী প্রকল্পটি ১৯৫৯ সালে শুরু হয় এবং প্রায় সি সিরিজের (সম্ভবত কলাম্বিয়ামের আদ্যক্ষর c থেকে) ২৫৬টি পরীক্ষামূলক নাইওবিয়াম সংকর তৈরি করা হয় যা ধাতুর পাত হিসেবে পরিণত করা যেত। ওয়াহ চ্যাং-এর নিউক্লিয়ার মানের জিরকোনিয়াম সংকর থেকে প্রস্তুত হ্যাফনিয়ামের প্রণালী ছিল, যা তারা বাণিজ্যিকভাবে ব্যবহার করতে চাইছিল। সি-সিরিজের ১০৩তম সংকর ধাতু, Nb-10Hf-1Ti, উচ্চতাপীয় বৈশিষ্ট্য এবং আকার প্রদানযোগ্যতার সুষম সমবায় প্রদর্শন করে। ওয়াহ চ্যাং ১৯৬১ সালে ইবিএম ও ভার ব্যবহার করে সি-১০৩ ব্যবহার করে নির্মিত বাট থেকে শুরু করে পাতে প্রথম ৫০০-পাউন্ড তাপ প্রদান করে। এর উদ্দেশ্যমূলক ব্যবহারের মধ্যে উল্লেখযোগ্য হলো টার্বাইন ইঞ্জিন ও তাপ বিনিমায়ক। সেই সময় থেকে নাইওবিয়ামের উল্লেখযোগ্য সংকরের মধ্যে উল্লেখযোগ্য হলো ফ্যানস্টিল ম্যাটালার্জিক কর্পোরেশনের এফএস৮৫ (Nb-10W-28Ta-1Zr), ওয়াহ চ্যাং ও বোয়িং-এর সিবি১২৯ওয়াই (Nb-10W-10Hf-0.2Y), ইউনিয়ন কার্বাইডের সিবি৭৫২ (Nb-10W-2.5Zr) এবং সুপিরিয়র টার্বো কোম্পানির Nb1Zr।
অন্যান্য অতিপরিবাহী
থাম্ব|[[ফার্মি ন্যাশনাল এক্সিলারেটর ল্যাবরেটরি|ফার্মি ল্যাবে প্রদর্শিত ১.৩ গিগাহার্জ ৯ কোষের অতিপরিবাহী রেডিও কম্পাঙ্ক (এসআরএফ) গহ্বর, যা নাইওবিয়াম থেকে প্রস্তুত]]
মুক্ত ইলেকট্রন লেজার ফ্ল্যাশ (টেসলা লিনিয়ার অ্যাক্সেলারেটর প্রকল্প বাতিলের পর) ও এক্সফেল-এ বিশুদ্ধ নাইওবিয়াম থেকে তৈরি অতিপরিবাহী রেডিও কম্পাঙ্ক (এসআরএফ) গহ্বর ব্যবহৃত হয়েছে। ফ্ল্যাশ প্রকল্পের একই এসআরএফ প্রযুক্তি ব্যবহার করে ফার্মিল্যাবের নিম্নতাপীয় মডিউল দল বিশুদ্ধ নাইওবিয়াম থেকে ১.৩ গিগাহার্জ নয় কোষের এসআরএফ গহ্বর তৈরি করে। এই গহ্বরটি আন্তর্জাতিক রৈখিক সংঘর্ষকের দীর্ঘ লিনিয়ার পার্টিকল অ্যাক্সেলারেটরে ব্যবহৃত হয়। স্ল্যাক ন্যাশনাল অ্যাক্সেলারেটর ল্যাবরেটরির এলসিএলএস-২ ও ফার্মিল্যাবের পিপ-২ -এ একই প্রযুক্তি ব্যবহৃত হয়।
অতিপরিবাহী নাইওবিয়াম নাইট্রাইড নির্মিত বোলোমিটারের সংবেদনশীলতার জন্য টেরাহার্জ ফ্রিকুয়েন্সি ব্যান্ডে তড়িৎ-চৌম্বকীয় তোরঙ্গ নিরূপণে একে আদর্শ নির্দেশক হিসেবে গণ্য করা হয়। এই নির্দেশকগুলো হেনরিখ হার্জ সাবমিলিমিটার টেলিস্কোপ, দক্ষিণ মেরু টেলিস্কোপ, রিসিভার ল্যাব টেলিস্কোপ এবং এপেক্স টেলিস্কোপে পরীক্ষা করা হয় এবং [[হারশেল স্পেস অবজারভেটরিতে হাইফাই (HIFI) যন্ত্রপাতিতে ব্যবহৃত হয়।
ইলেক্ট্রোসেরামিক
লিথিয়াম নাইওবেট, যা একটি ফেরোইলেকট্রিক পদার্থ, মোবাইল ফোন ও আলোক মডুলেটরে ও পৃষ্ঠীয় শাব্দিক তরঙ্গ সৃষ্টিকারী যন্ত্র তৈরিতে বিশাল পরিমাণে ব্যবহৃত হয়। লিথিয়াম ট্যানটালেট ও বেরিয়াম টাইটানেটের মতো এটি ABO3 কাঠামোর ফেরোইলেকট্রিক। ট্যানটালাম তড়িৎ ধারকের বিকল্প হিসেবে নাইওবিয়াম তড়িৎ ধারক ব্যবহৃত হলেও, ট্যানটালাম তড়িৎ ধারকের ব্যবহার বেশি দেখা যায়। কাচে নাইওবিয়াম যোগ করে উচ্চ অপবর্তনাঙ্ক পাওয়া যায়, যা থেকে পাতলা ও হালকা চশমা তৈরি করা সম্ভব হয়।
ঔষধ ও গহনা শিল্প
নাইওবিয়াম এবং কিছু নাইওবিয়াম সংকর ধাতু শারীরবৃত্তীয়ভাবে নিষ্ক্রিয় এবং কম শারীরবৃত্তিক প্রতিক্রিয়া সৃষ্টি করে। এই কারণে পেসমেকারের মতো কৃত্রিম ও প্রতিস্থাপনীয় যন্ত্রে নাইওবিয়াম ধাতু ব্যবহৃত হয়। সোডিয়াম হাইড্রোক্সাইডের সাথে নাইওবিয়াম বিক্রিয়া করে একটি সছিদ্র আস্তরণ সৃষ্টি করে যা অসোইন্টিগ্রেশন রোগ নিরাময়ে ব্যবহৃত হয়।
টাইটেনিয়াম, ট্যানটালাম এবং অ্যালুমিনিয়ামের মতো নাইওবিয়ামকে তাপ প্রয়োগে অ্যানোডে রূপান্তর (বিকারক ধাতু অনোডীকরণ) করা যায়, যা থেকে গহনায় বর্ণিল ছটা সৃষ্টি করা হয়। এক্ষেত্রে ধাতুর নিম্ন অ্যালার্জেনিক ক্রিয়া ধর্মটি অত্যন্ত গুরুত্বপূর্ণ।
মুদ্রা
বিভিন্ন স্মারক মুদ্রায় সোনা ও রূপা প্রভৃতির সাথে নাইওবিয়াম মূল্যবান ধাতু হিসেবে ব্যবহৃত হয়। উদাহরণ হিসেবে ২০০৩ সালে অস্ট্রিয়ায় তৈরি রৌপ্য নাইওবিয়াম ইউরো মুদ্রা উল্লেখযোগ্য। এর উপর পাতলা অক্সাইডের অ্যানোড স্তরে আলোর অপবর্তনের জন্য মুদ্রায় বর্ণিলতা সৃষ্টি হয়। ২০১২ সালে দশটি মুদ্রা পাওয়া যায় যার কেন্দ্র নীল, সবুজ, বাদামি, রক্তবর্ণ, বেগুনি ও হলুদ রঙে বর্ণিল। এছাড়া ২০০৪ সালে অস্ট্রিয়ার €২৫ সিমারিং আলপাইন রেলওয়ে সার্ধশতবর্ষ স্মারক মুদ্রা ও ২০০৬ সালে €২৫ ইউরোপীয় উপগ্রহ পরিভ্রমণ স্মারক মুদ্রা প্রকাশ করে। ২০০৪ ও ২০০৭ সালে অস্ট্রিয়া লাটভিয়ার জন্যও অনুরূপ মুদ্রা তৈরি করে। ২০১১ সালে রয়েল কানাডিয়ান মিন্ট $৫ মানের স্টার্লিং রূপা এবং নাইওবিয়ামের কিছু মুদ্রা বাজারে ছাড়ে যা হান্টার'স মুন নামে পরিচিত। এতে নাইওবিয়ামকে বিশেষভাবে জারিত করা হয়, যার ফলে প্রতিটি মুদ্রা একটি আরেকটি থেকে সম্পূর্ণ ভিন্ন হয়।
অন্যান্য
নাইওবিয়াম কয়েক ধরনের স্থিতিশীল মরিচারোধক ইস্পাতের আর্ক ওয়েল্ডিং রড ও পানির ট্যাঙ্কের অ্যানোডে ক্যাথোডীয় সুরক্ষার জন্য ব্যবহৃত হয়। সাধারণত প্লাটিনামের সাথে স্থাপন করা হয়।
প্রোপেনের নির্বাচিত জারণের মাধ্যমে অ্যাক্রিলিক অ্যাসিড তৈরির প্রক্রিয়ায় নাইওবিয়াম ভিন্নধর্মী উচ্চ কার্যকরী প্রভাবকের একটি অন্যতম উপাদান।
এছাড়া পার্কার সৌর পর্যবেক্ষণ মহাকাশযানে সৌর মুকুট গ্রাহক যন্ত্রের উচ্চ ভোল্টেজের তারে নাইওবিয়াম ব্যবহৃত হয়েছে।
রুকমানগাদ কাটাওয়াল
রুকমানগাদ কাটাওয়াল নেপালি সেনাবাহিনীর একজন জেনারেল ছিলেন। ১৯৬৭ সালে ভারতীয় সামরিক একাডেমীতে যোগ দেওয়া তরুণ কাটাওয়াল ১৯৬৯ সালে নেপালি সেনাবাহিনীতে কমিশনপ্রাপ্ত হন এবং তিনিই ছিলেন প্রথম নেপালি সেনাবাহিনী প্রধান যিনি ভারতীয় সামরিক বাহিনীর কাছ থেকে প্রশিক্ষিত।
নাইওবিয়াম
সতর্কতা
নাইওবিয়ামের কোনো জৈবিক ক্রিয়া এখন পর্যন্ত আবিষ্কৃত হয়নি। যদিও নাইওবিয়ামের গুঁড়ো চোখ ও ত্বকের জন্য অস্বস্তিকর এবং অগ্নি বিপদ ঘটাতে পারে, তবুও ব্যাপকভাবে নাইওবিয়াম মৌল শারীরবৃত্তীয়ভাবে নিষ্ক্রিয় (সেইসাথে অ্যালার্জি সৃষ্টি করে না) এবং অনপকারী। গহনা শিল্পে এটি অহরহ ব্যবহৃত হয় এবং সেই সাথে কিছু ওষুধে ব্যবহারের জন্য এটি পরীক্ষা করা হয়েছে।
নাইওবিয়ামের যৌগসমূহের ব্যবহারে সাধারণত খুব কম সংখ্যক মানুষই বিরোধিতা করে, তবে এর মধ্যে কিছু যৌগ বিষাক্ত এবং এসবের ব্যবহারে সতর্কতা আবশ্যক। পানিতে দ্রবণীয় নাইওবেট ও নাইওবিয়াম ক্লোরাইডের ওপর স্বল্প ও দীর্ঘ সময়ব্যাপী সূর্যালোক সম্পাত করে ইঁদুরের ওপর পরীক্ষা করা হয়। ১০ থেকে ১০০ মি.গ্রা./কেজি পরিমাণ নাইওবিয়াম পেন্টাক্লোরাইড ও নাইওবেট ইঁদুরের শরীরে মধ্যম মানের বিষাক্ততা (এলডি৫০) প্রদর্শন করে। তবে মৌখিক ব্যবহারে বিষক্রিয়ার মাত্রা আরও কম; ইঁদুরের শরীরে সাতদিন ৯৪০ মি.গ্রা./কেজি প্রয়োগের পর এলডি৫০ মানের বিষাক্ততা প্রদর্শন করে।
রূপচান্দা
রূপচান্দা (Pomfret) এক প্রকারের মাছ। চ্যাপ্টাকৃতির এই মাছটি সামুদ্রিক, অর্থাৎ সাগর, মহাসাগর বা সমুদ্রউপকুল পাওয়া যায়। রুপচাঁদা ব্র্যামিদে পরিবারের অন্তর্গত পারসিফর্ম জাতের মাছ। বর্তমানে এ মাছের ৭ গণের ২০ টি প্রজাতি রয়েছে।
বিতরণ
এই মাছ বিশ্বব্যাপী আটলান্টিক, ভারতীয় এবং প্রশান্ত মহাসাগরগুলির পাশাপাশি নরওয়েজিয়ান, ভূমধ্যসাগর এবং জাপান সাগর সহ অসংখ্য সমুদ্রগুলিতে পাওয়া যায়। প্রায় সমস্ত প্রজাতি উচ্চ সমুদ্রের সন্ধান করতে পারে।
রাখালী
রাখালী বাংলাদেশের পল্লি কবি জসীম উদ‍্দীনের ১৯ টি কবিতা নিয়ে তৈরি একটি কবিতার বই।
জসীম উদ্ দীনয়ের তরুন বয়সের লেখা কবিতাগুলো রয়েছ। বইটি ১৯২৭ সালে পলাশ প্রকাশনী থেকে প্রকাশ পায়। প্রচ্ছদ একেঁছেন নন্দলাল বসু। পৃষ্ঠা সংখ্যা ৬৮। কবিতা গুলোতে পল্লির জীবন বেশি প্রভাব রয়েছে।
কবিতার নাম
বইটিতে ১৯টি কবিতা আছে এর মধ্য কবর কবিতাটি বেশ জনপ্রিয় হয়। ২টি কবিতা গান এর সুরে গান হিসেবে প্রচলিত।
রাঙ্গাপাড়া উত্তর জংশন রেলওয়ে স্টেশন
রাঙ্গাপাড়া উত্তর জংশন রেলওয়ে স্টেশনটি আসামের সোনিতপুর জেলার একটি প্রধান রেলওয়ে স্টেশন। এর কোড হল RPAN । এটি রাঙ্গাপাড়া শহরের পরিসেবা প্রদান করে।স্টেশনটি ৫টি প্ল্যাটফর্ম নিয়ে গঠিত। এই স্টেশনটিকে একটি স্ট্যান্ডার্ড ক্লাস III স্টেশনে উন্নীত করা হয়েছে।
ব্রডগেজ রূপান্তর স্টেশন মুরকংসেলেকের মধ্য দিয়ে আসামের পাসের সাথে অরুণাচল প্রদেশের সাথে সংযুক্ত হয়েছে।
আসমা জেরীন ঝুমু
আসমা জেরীন ঝুমু (জন্ম: ১ নভেম্বর ১৯৭০) বাংলাদেশের ঢাকা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
খাদিজা খাতুন শেফালী ১ নভেম্বর ১৯৭০ সালে ঢাকার মগবাজারে জন্মগ্রহণ করেন। তার পিতা শাহাবুদ্দিন সরদার। চাচা আক্তার সরদার মুক্তিযোদ্ধা ও ঢাকার শেষ সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।
রাজনৈতিক জীবন
খাদিজা খাতুন শেফালী বাংলাদেশ মহিলা আওয়ামী লীগের কেন্দ্রীয় সাংগঠনিক সম্পাদক। তিনি নবম জাতীয় সংসদের মহিলা আসন ৪ থেকে মনোনীত সংসদ সদস্য ছিলেন। নবম সংসদে তিনি মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।
চীনে ইসলাম
প্রায় ১৪০০ বছর ধরে চীনা সমাজে ইসলাম ধর্ম পালিত হয়ে আসছে। বর্তমানে মুসলিমরা চীনের একটি অন্যতম সংখ্যালঘু গোষ্ঠী। চীনের মোট জনসংখ্যার ১ থেকে ৩% ইসলাম ধর্মাবলম্বী। হুয়েই মুসলিমরা সংখ্যাগরিষ্ঠ হলেও শিনচিয়াং প্রদেশে রাষ্ট্রের দমন ও নিপীড়নমূলক কার্যক্রমের শিকার উইগুর জনগোষ্ঠী মুসলিম জনসংখ্যার গুরুত্বপূর্ণ অংশ দখল করে আছে। সংখ্যায় তুলনামূলকভাবে কম হলেও নিংশিয়া, কানসু ও ছিংহাই প্রদেশে উল্লেখযোগ্য মুসলমান বাস করে। চীনের সরকারিভাবে স্বীকৃত ৫৫টি সংখ্যালঘু জনগোষ্ঠীর মধ্যে দশটি গোষ্ঠীই প্রধানত সুন্নি মুসলিম।
ইতিহাস
চীনা মুসলিমরা গত ১৪০০ বছর ধরে চীনা সমাজের সহাবস্থানে চীনে থেকে আসছে। "৭ম থেকে ১০ম শতক পর্যন্ত যুদ্ধ, বাণিজ্য ও কুটনৈতিক বিনিময়ের মাধ্যমে উপকূলবর্তী এলাকা ও স্থলপথের মধ্যে রেশম পথে ধীরে ধীরে ইসলাম ছড়িয়ে পড়ে।"
থাং রাজবংশ
চীনা মুসলিমদের ঐতিহ্যগত কিংবদন্তি অনুসারে, ৬১৬-১৮ খ্রিষ্টাব্দে নবী মুহাম্মদ(সা.)এর সাহাবা (সাথীগণ) সাদ ইবনে আবি ওয়াক্কাস, সাঈদ, ওয়াহাব ইবনে কাবছা এবং আরও একজন সাহাবা চীনকে ইসলাম ধর্মের সাথে পরিচিত করে তোলেন। ওয়াহাব ইবনে আবু কাবছাকে (ওয়াহব আবি কাবছা) অনেকে আল-হারিস ইবনে আব্দিল উজ্জার (আবু কাবশা নামেও পরিচিত) সন্তান বলে মত দিয়ে থাকেন। ওয়াহাব আবু কাবছা ৬২৯ খ্রিষ্টাব্দে সাগরপথে ক্যান্টনে পৌঁছান বলে অনেকে মত প্রকাশ করে থাকেন।
সুহায়লা আবুয়ারজা, উয়াইস করনি ও হাসসান ইবনে সাবিত এই তিন সাহাবাকে সঙ্গে নিয়ে সাদ ইবনে আবি ওয়াক্কাস ৬৩৭ খ্রিষ্টাব্দে ইউনান-মনীপুর-চট্টগ্রাম পথে আরব থেকে চীনে যান এবং সাগরপথে আরবে ফেরত আসেন। কিছু সূত্রমতে চীনের সাথে ইসলামের পরিচয় ঘটে ৬৫০ খ্রিষ্টাব্দে সাদ ইবনে ওয়াক্কাস সম্রাট গাওজংয়ের নিকট খলিফা উসমানের দূত হিসেবে চীনে তৃতীয়বারের মত অবস্থানকালে।,
চীনা প্রজাতন্ত্র
কিং সাম্রাজ্যের পতনের পর গণপ্রজাতন্ত্রী চীনের প্রতিষ্ঠাতা সান ইয়াত-সেন ঘোষণা করেন যে হান, মান (মানচু), মেং (মঙ্গোল), হুয়েই (মুসলিম) জাতি সমানভাবে চীনের দাবিদার।
দ্বিতীয় চীন-জাপান যুদ্ধ চলাকালে জাপানিরা ২২০টি মসজিদ ধ্বংস করে এবং ১৯৪১ সালের এপ্রিলের মধ্যে অগণিত হুয়েই জনগোষ্ঠীর মানুষকে হত্যা করে। হুয়েই মুসলিমদের প্রদেশ দাচাং জাপানিদের হত্যাকাণ্ডের লক্ষ্যবস্তু হয়ে দাঁড়ায়। নানকিংয়ের ধর্ষণের সময় নানজিংয়ের মসজিদগুলো জাপানি হত্যাকাণ্ডের পর লাশে ভেসে যায়।
গণপ্রজাতন্ত্রী চীন
ধর্মীয় স্বাধীনতায় চীনা সরকারের বাধা প্রদেশভেদে ভিন্ন হতে পারে। ১৯৮৯ সালে চীন "চিং ফেংসু" নামক একটি ইসলামের কটূক্তিকারী বইকে নিষিদ্ধ ঘোষণা করে। লানচৌ ও বেইজিংয়ে হুয়েই মুসলিমদের বিক্ষোভের পর বইটির লেখককে গ্রেফতার করা হয়। এসময় চীনা পুলিশ হুয়েই মুসলিম বিক্ষোভকারীদের নিরাপত্তা প্রদান করে এবং চীনা সরকার প্রকাশ্যে বইটি পোড়ানোর ব্যবস্থা করে।
চীনের ইসলামিক সংস্থা
সরকার কর্তৃক প্রতিষ্ঠিত হয়ে চীনের ইসলামিক সংস্থা পুরো জাতির নিকট চীনা মুসলিমদের প্রতিনিধিত্ব করার দাবি করে। ১৯৫৩ সালের ১১মে সংস্থাটির উদ্বোধনী সভায় গণপ্রজাতন্ত্রী চীনের ১০টি ভিন্ন জাতীয়তার অধিকারী প্রতিনিধিরা উপস্থিত ছিলেন। সংস্থাটি ১৬জন ধর্মীয় নেতা দ্বারা পরিচালিত হওয়ার কথা ছিল যারা ইসলামিক ধর্মীয় বিশ্বাস ও অনুশাসনের সঠিক ও কর্তৃত্বমূলক ব্যাখ্যা করবে। অনুপ্রেরণামূলক রচনা ও বক্তব্য প্রচার, ইমামদের উন্নতিসাধনে সাহায্য করা এবং দেশটিতে ইমামদের প্রদানকৃত বক্তৃতা যাচাই করাই সংস্থাটির উদ্দেশ্য।
মুসলিমদের দেওয়া সরকারের কিছু সুযোগ-সুবিধার উদাহরণ নিম্নরূপ:
চীনের হালাল খাবার
চীনে হালাল খাবারের একটি দীর্ঘ ইতিহাস রয়েছে। থাং ও সুং সাম্রাজ্যের শাসনামলে আরব ও পারসিক ব্যবসায়ীদের আবির্ভাবের মাধ্যমে চীনে মুসলিম খাদ্যাভাসের পরিচয় ঘটে। চীনা মুসলিম রন্ধনপ্রণালীতে ভেড়ার মাংস অন্যতম প্রধান খাবার। চীনার মুসলিম রন্ধনপ্রণালী অল্প আঁচে রান্না, ভাপে রান্না, সিদ্ধ করা ও ভাজার মত চীনা রন্ধনশৈলীর অনেক পদ্ধতি গ্রহণ করায় মুসলিম রন্ধনপ্রণালী বেশ উন্নত ও বৈচিত্র্যপূর্ণ। চীনের বহুসাংস্কৃতিক বৈশিষ্ট্যের কারণে প্রদেশভেদে মুসলিম রন্ধনপ্রণালীর নিজস্ব রূপ রয়েছে।
শিক্ষা
নারী-পুরুষসহ অনেক চীনা শিক্ষার্থী ইসলামিক জ্ঞানার্জনের জন্য ইসলামাবাদের আন্তর্জাতিক ইসলামিক বিশ্ববিদ্যালয়ে পড়াশোনা করে। হুয়েই, সংখ্যালঘু সালারসহ চীনের বেশ কয়েকটি মুসলিম গোষ্ঠী সহশিক্ষাকে ইতিবাচকভাবে গ্রহণ করে না। তবে উইঘুর মুসলিমদের মধ্যে সহশিক্ষার ধারণা প্রচলিত।
শাহযাদা মাহমুদ (তৃতীয় মুহাম্মদের পুত্র)
মাহমুদ তৃতীয় মুহাম্মদের এবং হলিমে সুলতানের পুত্র।তিনি সুলতান তৃৃৃৃৃতীয় মুরাদ এবং সাফিয়ে সুুুলতানের নাতি। ভবিষ্যৎ সুলতান প্রথম মুস্তাফার ভাই।
প্রথম জীবন
মাহমুদের জন্ম মানিসায়।তাঁর পিতা সারুহানের দায়িত্বে থাকাকালীন তাঁর জন্ম হয়।তাঁর মাতা হালিমা সুলতান।তিনি এবং তাঁর ভাইরা মুস্তফা এফেন্দির কাছে শিক্ষা গ্রহণ করেন যাকে মেহমেদ একাজের ১৫৯২ সালে জন্য নিযুক্ত করেছিলেন ।১৫৯৫ সালেসুলতান মুরাদের মৃত্যুর পর মুহাম্মদ সিংহাসনে বসলে মাহমুদ পিতার সাথে ইস্তাম্বুল আসেন।সিংহাসনে আরোহণের পর মুহাম্মদ তাঁর উনিশ ভাইকে হত্যার নির্দেশ দেন।
ইস্তাম্বুলে অবস্থানকালীন
মাহমুদ ইস্তাম্বুলে জেনিসারিদের মধ্যে জনপ্রিয়তা অর্জন করতে সক্ষম হন।তবে পিতা মুহাম্মদের সাথে সম্পর্কের অবনতি হতে থাকে।মুহাম্মদ তাঁর পুত্রের প্রতি বিরক্ত ছিলেন যার কারণ মাহমুদের প্রাসাদ ত্যাগের এবং যুদ্ধে অংশ নেয়ার প্রবল  ইচ্ছা।মুহাাম্মদ  অত্যন্ত মোটা হওয়ায় যুদ্ধে অংশ নেয়ার ক্ষমতা হারান। প্রাদেশিক বিদ্রোহ এবং সাফাভিদ অগ্রগতির বিষয়ে তার বাবার উদ্বেগ দূর করার প্রত্যাশায়, মাহমুদ তার বাবাকে তাকে পাঠাতে বলতেন । আহমেদ এ  ধরনের  মত প্রকাশে বাধা দেয়ার চেষ্টা করতেন কারণ এতে তাঁর পিতা রেগে যান।সবমিলিয়ে মুহাম্মদের মনে বিদ্রোহের আশঙ্কা দেখা দেয়।
মুহাম্মদ দেখেছিলেন তাঁর পিতা নিজ মাতা সাফিয়ার নিয়ন্ত্রণে থাকার কারণ সাম্রাজ্য ক্ষতিগ্রস্ত হয়ে পড়ে।মাহমুদের মা হালিমা এবং সাফিয়ে সুলতানের সম্পর্ক ভালো ছিল না।অন্যদিকে নিয়ম অনুসারে সকল শাহযাদাকে প্রাদেশিক গভর্নরের দায়িত্ব দেয়া হয় প্রশিক্ষণের অংশ হিসেবে।তবে দীর্ঘ যুদ্ধের কারণে মাহমুদকে এ থেকে বঞ্চিত হতে হয়।তাছাড়াও তিনি কম বয়সী ছিলেন এমনকি খাতনাও সম্পন্ন হয় নি।
রাজধানীতে গুজব ছড়িয়ে পড়ে মাহমুদকে সিংহাসনে বসাতে সুলতানকে বিষ প্রয়োগে হত্যা করা হবে ।সুলতান কোন পুত্রকে উত্তরাধিকারী হিসাবে মনোনীত করা উচিত সে সম্পর্কে সাম্রাজ্য উজিরদের মধ্যে আলোচনা হয়েছিল। বিজয়ীরা দুটি দলে বিভক্ত ছিলেন, একটি দল মাহমুদকে সমর্থন করছিল, অন্যটি তার ভাই শাহজাদে আহমেদকে সমর্থন করছিল। সাম্রাজ্যে আরও গুজব ছড়ায় যে বিষ প্রায়োগের ষড়যন্ত্র ব্যর্থ হলে মাহমুদকে গোপনে একটি প্রদেশে নিয়ে যাওয়া হবে, যেখানে তিনি সহজেই সেনাবাহিনী জড়ো করতে এবং সিংহাসনের জন্য লড়াই করতে পারতেন।
হালিমা সুলতান ধর্মীয় পণ্ডিতের কাছে চিঠির মাধ্যমে তাঁর স্বামীর শাসনকালের স্থায়িত্ব জানতে চান এবং এও জানতে চান তাঁর সন্তান সিংহাসনে বসবেন কি না।আব্দুররাজ্জাক আগার মাধ্যমে চিঠির উত্তর সাফিয়ে এবং মুহাম্মদের হাতে পড়ে যায়। বার্তায় বলা হয়েছিল যে ছয় মাসের মধ্যে তাঁর পুত্র পরবর্তী সুলতান হয়ে উঠবেন। সাফিয়ে এবং মুহমাদক রেগে গিয়েছিল এবং মাহমুদ তাকে পরীক্ষা করেছিলেন যে তিনি সত্যই তার মায়ের কার্যক্রম সম্পর্কে কিছু জানেন কিনা।
কারাবাস
তাঁর স্বীকারোক্তি আদায়ের করার জন্য মাহমুদকে কারাবাস দেয়া হয়েছিল এবং মারধর করা হয়েছিল। দুই দিন পর তাকে আবার মারধর করা হয়েছিল প্রতিবার দু'শো ঘা মারা পরেও কিছুই স্বীকার করেননি। তারপরে তাঁর মাকে জিজ্ঞাসাবাদ করা হয়েছিল এবং তিনি স্বীকার করেছেন যে তিনি পুত্রের ভাগ্য সম্পর্কে জানতে ধর্মীয় পণ্ডিতের কাছে একটি বার্তা প্রেরণ করেছিলেন, তবে তার স্বামীকে কোনও আঘাত করার চিন্তাভাবনা ছাড়াই। তবে এই বিবৃতিটি মেহমেদ এবং তার মা সাফিয়েকে সন্তুষ্ট করেনি ।
সুলতান এই বিষয় নিয়ে তাঁর ইয়েমিশছি হাসান পাশা এবং মুফতির সাথে পরামর্শ করার সিদ্ধান্ত নেন । তিনি মুফতী আবুলমায়ামিন মোস্তফা ইফেন্দির কাছে আইনী মতামত চেয়েছিলেন, তিনি তার ছেলের ফাঁসি কার্যকর করতে পারেন কিনা। মুফতি মতামত দিয়েছিলেন যে কোনও সাক্ষী ব্যতীত তিনি তার পুত্রকে মৃত্যুদণ্ড কার্যকর করতে পারবেন না তবে  মৃত্যুদণ্ড কার্যকর করা যেতে পারে যদি তাঁর মৃত্যু তাঁর পিতাকে সন্তুষ্ট করে।
ফাঁসি
মাহমুদের ফাঁসি ৭ জুন ১৬০৩ কার্যকর করা হয়।হেরেমের এক কামরায় চারজন বধির জল্লাদ এ ফাঁসির আদেশ বাস্তবায়ন করে।সুলতান কামরার বাইরে অপেক্ষা করছিলেন এবং তিনি মাহমুদের মৃত্যু নিশ্চিত করেন ।তাঁর অনুসারীদের ও সাগরে নিক্ষেপ করা হয়।গুজব ছড়ায় হালিমা সুলতানকেও ফাসি দেয়া হয়।তবে জুনের শেষের দিকে তাকে পুরাতন প্রাসাদে নির্বাসন দেয়া হয়।
মাহমুদের মৃত্যুর পরবর্তিতে সিংহাসনে আরোহণের জন্য শুধু দুজন শাহাযাদা জীবিত ছিলেন ।শাহাযাদা মাহমুদ সৈন্যবাহিনীর প্রিয় ছিলেন।এবং একজন সাহসী শাহাযাদা হিসেবে তাঁকে স্মরণ করা হয়।
লতাকাটা যুদ্ধ
লতাকাটা যুদ্ধ বলতে আহোম স্বর্গদেউ রাজেশ্বর সিংহ‌র সময়ে মণিপুরে চালানো অসফল প্রথম অভিযানকে বোঝানো হয়। চুখ্রংফা বা রুদ্র সিংহর চতুর্থ পুত্র চুরাম্‌ফা রাজেশ্বর সিংহ নাম নিয়ে ১৭৫১ সালে রাজ্যপাট পান। মায়ানমারের আক্রমণে রাজ্য হারানো মণিপুররের রাজা জয় সিংহ‌ ১৭৬৫ সালে স্বর্গদেউকে সহায়তার জন্য অনুরোধ করেন। প্রধানদের সাথে আলোচনা করে স্বর্গদেব জয় সিংহকে সহায়তা করতে রাজি হলেন। একদল সৈন্য তৈরি হল কিন্তু বহু প্রধানই অজুহাতে দলের নেতৃত্ব নিতে অপারগতা প্রকাশ করে। তাঁদের প্রধান পদ থেকে সরিয়ে সম্পত্তি বাজেয়াপ্ত করা হল। অবশেষে হরনাথ ফুকনকে সেনাপতি করে সৈন্যদলটি সরাইদেউর দক্ষিণ দিয়ে মণিপুরে অভিযান আরম্ভ করে। কিন্তু পথ এমনই বিপদসংকুল ছিল যে তাঁদের পথ পেরোতে বহু শক্তি এবং সময় যায়। বহু সৈন্যের আহারের অভাবে, নাগাদের আক্রমণতলে এবং সর্পদংশনে মৃত্যু ঘটে। রাজার কানে এই কথা গেলে তিনি সৈন্যদলটিকে ফিরে আসতে নির্দেশ দেন। মণিপুরের দুর্গম পথ দিয়ে যাওয়ার সময় সাপে (লতা) কাটার ফলে আহোম সৈন্যের অগ্রসর না হওয়ার জন্য এই অসফল অভিযানকে "লতাকাটা যুদ্ধ" বলা হয়।
১৭৬৮ সালের নভেম্বরে দ্বিতীয় একদল সৈন্য রহা ও কাছাড়ি রাজ্যের মধ্য দিয়ে পাঠানো হয়। মূল দলটি রহাতে থাকে এবং দশ হাজার সৈন্য জয় সিংহের সাথে মিরাপ নদী পর্যন্ত যায়। জয় সিংহ‌ নাগাদের একটি দল গঠন করে মায়ানদের সিংহাসনে প্রতিষ্ঠা করা কেলেম্বাকে তাড়িয়ে দেয়। কৃতজ্ঞতার চিহ্নস্বরূপ জয় সিংহ‌ রাজেশ্বর সিংহকে বহু উপহার দেওয়ার সাথে কন্যা কুরঙ্গনয়নীকে তাঁর বিয়ে দেন। কুঁবরীর সাথে আসা বহু মণিপুরী লোক দিছৈর কাছে থাকতে আসাতে এই স্থান মগলুহাট বা ''মণিপুরী বজারো' নামে পরিচিত হয়।
ময়রা
মিষ্টান্ন প্রস্তুত করে যে সম্প্রদায় তাদেরকে ময়রা বলে। তারা মোদকজাতি নামেও পরিচিত। কুরি ও মধুনাপিত পেশাগত দিক বিবেচনায় ময়রাদের সেমগোত্রীয়। প্রাচীন ও মধ্যযুগীয় বাঙালী সমাজে তারা পৃথক সম্প্রদায় হিসাবে পরিচিত হত। ময়রাদের তৈরী মিষ্টির সাধারণ উপকরণগুলো হল দুধ, ছানা, ময়দা, ঘি, গুড় এবং চিনি। হিন্দু ধর্মের আচর ও রীতির সাথে দুধের যোগসূত্র থাকায় ময়রার পেশাকে পবিত্র পেশা হিসাবে দেখা হতো। ধর্মীয় অনুষ্ঠানে দুধ ও মিষ্টান্ন সরবরাহ করে তার পবিত্রতা রক্ষা করে বলে হিন্দু সমাজে ময়রাদের অবস্থান উঁচুতে। হিন্দুদের সামাজিক বর্ণ বিভাজনে ময়রারা নবশাক সম্প্রদায়ভুক্ত। ব্রাহ্মনগন তাদের ছোঁয়া অন্ন ও জল গ্রহণ করেন।
ঢাকার ময়রা সম্প্রদায়
১৮৩০ সালের আদমশুমারী অনুযায়ী ঢাকায় ৩৮২ ঘর হিন্দু ঘোষ পরিবারছিল। এসময়ে অল্প সংখ্যক মুসলিম মিষ্টি প্রস্তুতকারীও বসবাস করতেন। এ সকল মুসলিম মিষ্টপ্রস্তুতকারীগন মোরব্বাওয়ালা হিসাবে পরিচিত ছিলেন। ঢাকার বিখ্যাত মিষ্টির মধ্যে অন্যতম ছিল, সন্দেশ, রসগোল্লা, মতিচুর, মিহিদানা, মোরব্বা, নকুল, মুরাগি, শকর পারা, জিলাবি বা জিলাপি, বালুশাহী, খাজা, পেড়া, বুনদিয়া, আমৃত্তি প্রভৃতি। অতীতে ঢাকার চক বাজার, উর্দু রোড, ফরাশগঞ্জ, লালবাগ ও বাংলাবাজার মিষ্টির জন্য বিখ্যাত ছিল। কালাচাঁদ গন্ধবণিক, মরণ চাঁদ ও সীতারাম মিষ্টান্ন ভাণ্ডার এই তিনটি দোকান ছিল পুরোন ঢাকার বিখ্যাত মিষ্টি বিক্রির স্থান।
টোবি ম্যাগুইয়ার
টোবিয়াস ভিনসেন্ট ম্যাগুইয়ার (Tobias Vincent Maguire; জন্ম: ২৭ জুন ১৯৭৫) হলেন একজন মার্কিন অভিনেতা ও চলচ্চিত্র প্রযোজক। তিনি স্পাইডার-ম্যান (২০০২), স্পাইডার-ম্যান ২ (২০০৪) ও স্পাইডার-ম্যান ৩ (২০০৭) চলচ্চিত্রে স্পাইডার-ম্যান চরিত্রে অভিনয় করে পরিচিতি অর্জন করেন। তার অভিনীত অন্যান্য চলচ্চিত্রসমূহ হল প্লিজেন্টভিলা (১৯৯৮), দ্য সিডার হাউজ রুলস (১৯৯৯), ওয়ান্ডার বয়েজ (২০০০), সিবিস্কুট (২০০৩), দ্য গুড জার্মান (২০০৬), ব্রাদার্স (২০০৯), ও দ্য গ্রেট গেটসবি (২০১৩)।
ম্যাগুইয়ার একটি স্ক্রিন অ্যাক্টরস গিল্ড পুরস্কার ও একটি গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেতার পুরস্কারসহ দুটি স্যাটার্ন পুরস্কার অর্জন করেন। ২০১২ সালে তিনি তার নিজের প্রযোজনা সংস্থা ম্যাটেরিয়াল পিকচার্স প্রতিষ্ঠা করেন এবং একই বছর গুড পিপল চলচ্চিত্র সহ-প্রযোজনা করেন। ২০১৪ সালে তিনি পন স্যাক্রিফাইস চলচ্চিত্র প্রযোজনা করেন এবং এতে ববি ফিশার চরিত্রে অভিনয় করেন।